Šienselva

Šienselva () – upė pietų Norvegijoje, Telemarko apskrityje. Prasideda Skandinavijos kalnuose, Tinšio ežere. Išteka Tinelvo pavadinimu. Teka į pietus, įteka į Hedalsvatneto tvenkinį, už kurio jau vadinama Saua. Prateka vieną didžiausių šalies ežerų – Nuršio. Už jo upė vadinama Šienselva. Galiausiai įteka į Frifjordą ties Porsgrunu.

Šienselvos baseinas yra trečias pagal plotą šalyje (po Glomos ir Dramenselvos baseinų). Upės slėnyje įrengta hidroelektrinių kaskada. Šienselva Telemarko kanalu sujungta su Daleno miesteliu.

Didžiausi miestai prie Šienselvos upės yra Šienas ir Porsgrunas.

Kategorija:Norvegijos upės